### Beslutning

Anbefales.

F stemmer imod med bemærkning om at projektet ikke har nogle miljømæssige konsekvenser for de nærmeste beboere, samt at projektet har væsentlige bidrag til den grønne omstilling.

### Sagsfremstilling

## Resume og sagens baggrund

Der anmodes om en politisk drøftelse og beslutning vedrørende afgivelse af høringssvar til Miljøkonsekvensrapporten for [adresse]. Kommunalbestyrelsen har tidligere afgivet høringssvar i 2019 og administrationen har løbende indenfor Kommunalbestyrelsens høringssvar svaret på forskellige mere tekniske høringer. Det fremlagte reviderede vindmølleprojekt er nu fremlagt til høring frem til den 30. maj 2024.

## Indstillinger

Direktøren indstiller at det vedlagte forslag til høringssvar godkendes og sendes til Energistyrelsen.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Energistyrelsen og Miljøstyrelsen har igangsat en offentlig høring af miljøkonsekvensrapporten for [adresse]. Denne miljøkonsekvensrapport er et revideret oplæg og høringsperioden er fra den 4. april 2024 til den 30. maj 2024.

I forbindelse med høringsperioden er der afholdt et borgermøde om projektet den 25. april 2024 i Kalundborg Hallerne. Det kan oplyses at Kalundborg Kommune ikke havde en direkte rolle i borgermødet.

Det udsendte høringsmateriale (bilag 2) er sammen med skrivelse fra Energistyrelsen vedrørende høringen og borgermødet vedlagt (bilag 1). Det vedlagte bilag 2 har også et link til miljøkonsekvensrapporten og dens bilag, herunder visualiseringerne.

Kalundborg Kommune har tidligere i 2019 afgivet et høringssvar til projektet (bilag 3). Administrationens forlag til høringssvaret for det reviderede projekt tager udgangspunkt i Kommunalbestyrelsens tidligere beslutninger.

I forhold til det reviderede projekt er det administrationens vurdering, at projektet omfatter følgende ændringer:

* Antallet af vindmøller er reduceret fra 34-60 til 16-21.
* Møllerne er højere med nye totalmøllehøjder fra 220 meter til 256 meter
* Den samlede kapacitet er uændret ca. 240 MW.
* Projektområdet er uændret i areal på ca. 31 kvadratkilometer.
* Vindmøllerne placeres 6-8 kilometer fra kysten, i stedet for ca. 6 kilometer.
* Vindmøllerne vil kunne dække elforbruget i omkring 240.000 danske husstande.
* Der er udarbejdet en ny miljøkonsekvensrapport af Energistyrelsen den 15. marts 2024.

I den fremlagte miljøkonsekvensrapport beskrives der en del emner og indsatser som er uændrede i forhold til det sidst fremlagte projekt.
Den væsentligste forandring er de visuelle påvirkninger.
Overordnet er der færre men større møller, og projektet er delvist rykket længere fra kysten, op til 8 kilometer.

I Kommunalbestyrelsens tidligere høringssvar var det væsentligste emne de visuelle påvirkninger, og kommunalbestyrelsen besluttede på den baggrund at det ikke var ønskeligt at etablere vindmøller i [adresse].
Det reviderede projekt er ændret i forhold til visuelle påvirkninger, det fremgår dog af miljøkonsekvensrapporten, at der fortsat er en væsentlig visuel påvirkning.

På baggrund af ovenstående har administrationen udarbejdet et forslag til høringssvar (bilag 4) hvor Kalundborg Kommune fastholder, at kommunen ikke støtter op om en kystnær vindmøllepark i [adresse].

## Økonomiske konsekvenser

Ingen.